Ján Sucháň

Mgr. **Ján Sucháň** (* 27. december 1951, Šurianky) je slovenský rímskokatolícky kňaz. 

## Životopis
Ján Sucháň sa narodil 27. decembra 1951 v obci Šurianky pri Nitre ako syn Michala Sucháňa a matky Alžbety rod. Hertelovej. Má tri sestry, od najstaršej po najmladšiu Gabrielu, Esteru a Evu. Základnú školu navštevoval v Šuriankach, následne absolvoval Strednú všeobecnovzdelávaciu školu SVŠ Eugena Gudernu (dnešné Gymnázium Golianova) v Nitre. V rokoch 1970-1975 absolvoval teologické štúdiá na Rímskokatolíckej cyrilometodskej bohosloveckej fakulte Univerzity Komenského. Pri štúdiu teológie mal problém s vysviackou, keďže sa odmietol zúčastniť na oficiálnej schôdzi pro-režimnej cirkevnej organizácie Pacem in terris. 

Kňazské svätenie prijal 10. októbra 1975 v Bratislave, primičnú svätú omšu mal 12. októbra 1975 v Šuriankach. Následne mohol ísť slúžiť na faru len do Šiah, kde sa hovorilo po maďarsky. V roku 1980 sa stal spolupracovníkom Štátnej bezpečnosti, dúfal, že tak bude môcť šíriť kresťanstvo medzi štátnou mocou. Svoje rozhodnutie spolupracovať v 80. rokoch s režimom neskôr oľutoval a ospravedlnil sa zaň. 

Je známy tým, že okrem práce kňaza sa efektívne zapája aj do spoločenského diania. Venuje sa publikačnej činnosti, píše knihy a tiež aj vystupuje na verejnosti prostredníctvom stretnutí s ľuďmi a bolo ho možné počuť napríklad vo forme kázní aj v Rádiu Twist a Slobodná Európa. Od roku 2006 sa niekoľko rokov pravidelne prihováral poslucháčom Rádia VIVA. Od októbra 2016 spolumoderuje s moderátorom Slávom Jurkom reláciu *Poďme sa rozprávať* v rádiu Vlna.

V súčasnosti (od 1. augusta 2003) pôsobí v obci Čataj v okrese Senec.

## Kňazské pôsobenie
* 15. január – 1. október 1976: kaplán, Šahy
* 1. október 1976 – 1980: základná vojenská služba, Lešť
* 1980 – 1981: Pezinok
* 1981 – 1983: Bratislava – Dóm svätého Martina
* 1983 – 1993: Bratislava-Lamač
* 1993 – 2003: Krakovany (Trebatice, Ostrov)
* 2003 – súčasnosť: Čataj (Veľký Grob)

## Dielo
### Bibliografia
* *Prihováram sa vám*, 1996, PS Mont, Bratislava, podtitul: *z nedeľných príhovorov kňaza Jána Sucháňa v Rádiu Twist*, ISBN 80-967620-0-1.
* *Úvahy slobodného človeka v slobodnej Európe*, 1997, PS Mont, Bratislava, ISBN 80-967620-1-X.
* *Z tmy na svetlo*, 1997, PS Mont, Bratislava, podtitul: *53 príhovorov z rádia Twist*, ISBN 80-967620-2-8.
* *Ži a nechaj žiť*, 1998, PS Mont, Bratislava, podtitul: *výber nedeľných príhovorov z Rádia Twist*, ISBN 80-967620-3-6.
* *Zrenie*, 2000, PS Mont, Bratislava, podtitul: *Výber z nedeľných príhovorov odvysielaných v rádiu Twist v roku 2000*, ISBN 80-967620-4-4. 
* *Zamyslenia Jána Sucháňa*, 2003, PS Mont, Bratislava, podtitul: *výber nedeľných príhovorov odvysielaných v rádiu Twist*, ISBN 80-967620-5-2. 
* *Môj pamätník k prvému svätému príjmaniu*, /spolu s Milanom Rúfusom/, 2004, Fortuna Junior, ISBN 80-714674-2-1.
* *Pútnik*, 2005, PS Mont, Bratislava, ISBN 80-967620-6-0.
* *Stretnutia*, 2008, AHB, podtitul: *Výber z nedeľných relácií s Jánom Sucháňom v rádiu VIVA*, v roku 2010, LARS, ISBN 978-80-970068-5-3.
* *Otčenáš*, 2009, ABH, kniha plus CD nosič, ISBN 978-80-970254-0-3.
* *Radosť a bolesť*, 2010, ABH, , podtitul: *Výber z nedeľných stetnutí Jána Sucháňa s poslucháčmi v rádiu Viva, ktoré odzneli od decembra 2009 do októbra 2010*, ISBN 978-80-970255-0-2.
* *...a čo je Život*, 2011, ABH, ISBN 978-80-970255-1-9.
* *...and what is Life*, 2012, ABH, ISBN 978-80-971141-6-9.
* *Slová, paralely a paradoxy*, 2012, ABH, ISBN 978-80-970255-2-6 .
* *Zrno času*, 2013, ABH, ISBN 978-80-970255-3-3.
* *S Bohom sa hrávam odmala*, 2014, ABH, ISBN 978-80-970255-4-0.
* *Čaša života*, 2015, ABH, ISBN 978-80-970255-5-7 .
* *Rezonancie*, 2016, ABH, ISBN 978-80-970255-6-4.

### Diskografia
* *Evanjelium - [[Jana Kocianová]], Ján Sucháň & Close Harmony Friends* - Rádio Bratislava RB 0063-4311, CD ,  1999	
* *Dobro a zlo, Z nedeľných zamyslení v rádiu Twist* - Akcent AT 0109-2 831, CD, 1999 	
* *Otče náš - Ján Sucháň & [[Jana Kocianová]]* - Opus 91 2823-2 , CD, 2009
* *Stretnutie s Jánom Sucháňom, Výber príhovorov z Rádia VIVA* - CD, 2011

## Referencie

## Externé odkazy
* Stránka o Jánovi Sucháňovi 
* Článok o Jánovi Sucháňovi na osobnosti.sk
* Ján Sucháň: Zajtra je nový deň a všetko môže byť inak, Eva Andrejčáková, sme.sk

Kategória:Slovenskí rímskokatolícki kňazi